**A roma szakkollégiummá minősítési eljáráshoz kapcsolódó értékelési szempontok és minősítési követelmények**

**(a Roma Szakkollégiumi Tanács létrehozásáról és működéséről szóló 1882/2017. (XI. 30.) Korm. határozat 2. pont f) alpontja alapján)**

Az Országgyűlés az Alaptörvényben kinyilvánította, hogy a velünk élő nemzetiségek a magyar politikai közösség részei és államalkotó tényezők. A nemzetiségeknek joguk van az anyanyelvhasználathoz, a saját nyelven való egyéni és közösségi névhasználathoz, saját kultúrájuk ápolásához, az anyanyelvű oktatáshoz, önazonosságuk szabad vállalásához és megőrzéséhez.

Magyarország Alaptörvényének XV. cikk (4) bekezdése alapján Magyarország az esélyegyenlőség és a társadalmi felzárkózás megvalósulását külön intézkedésekkel segíti. Ezen intézkedések egyike a Roma Szakkollégiumi Tanács létrehozása.

A Kormány a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 30. § (1) bekezdése alapján a roma szakkollégiumi hálózat megerősítése, a roma értelmiségi réteg fejlődésének elősegítése, a Roma Szakkollégiumi Tanács létrehozásáról és működéséről szóló 1882/2017. (XI. 30.) Korm. határozat (a továbbiakban: Korm. határozat) 2. pontjában meghatározott feladatok ellátása céljából létrehozta a Roma Szakkollégiumi Tanácsot (a továbbiakban: Tanács).

A Tanács a már működő szakkollégiumok roma szakkollégiummá minősítő eljárásához kapcsolódó kérelmek értékelési szempontjainak, minősítési követelményeinek meghatározását a társadalmi felzárkózásért felelős miniszter által vezetett minisztérium ajánlásai alapján fogja megtenni.

**A ROMA SZAKKOLLÉGIUMOK**

A **roma szakkollégium** a felsőoktatáshoz kötődő, egyház, vagy felsőoktatási intézmény által fenntartott, a hallgatók öntevékeny szerveződésén is alapuló intézmény, amelynek küldetése olyan cigány[[1]](#footnote-1) értelmiség képzése, továbbképzése és közösségbe hívása, akik – felismerve küldetésüket – képesek széleskörű, felelős társadalmi párbeszédre, a közéletben és a tudományos életben való aktív részvételre, önmaguk és környezetük formálására, képességeik kibontakoztatására. Ezért olyan közösség létrejöttét támogatja, mely roma és nem roma hallgatók sikeres együtt élő közösségi modelljeként is példát mutat társadalmunkban. Segíti az olyan fiatal értelmiségiek kibontakozását, akik a szakmai kiválóságot ötvözik a társadalmi és szociális kérdések iránti érzékenységgel és aktivitással, támogatva a romák és nem romák együttélését.

**ALAPVETŐ KÖVETELMÉNYEK**

1. A roma szakkollégium aktív tagságát az alábbiakban rögzített arányoknak megfelelő összetételű, cigány származású és/vagy hátrányos helyzetű egyetemisták vagy főiskolások közössége alkotja.
2. A roma szakkollégium autonóm szervezet, mely alapító okirata alapján, valamint szervezeti és működési szabályzata szerint működik, szakmai programját megvalósítva.
3. A szakkollégiumi felvételről és a tagság megszűnéséről a roma szakkollégium nyilvános, szabályozott felvételi eljárás keretében, autonóm módon dönt a saját tagsága által elfogadott szabályrendszer szerint.
4. A roma szakkollégium a felsőoktatási képzésben részt vevő hallgatók együttlakására alkalmas kollégiumi elhelyezést biztosít.
5. A roma szakkollégium nagy hangsúlyt helyez a felsőoktatási lemorzsolódás megelőzésére, a cigány-magyar kettős identitás megerősítésére, tagjai személyes és szakmai fejlődésére, a tudományos életben való részvételre.
6. A roma szakkollégium szakmai munkája egyrészt az adott szakterület oktatóival, kutatóival való intézményes együttműködésben, másrészt öntevékenyen, saját emberi erőforrásainak (hallgatóinak és munkatársainak) közreműködésével folyik.
7. A roma szakkollégium pártoktól független intézmény.

**ALAPELVEK**

Közösség - Szakmaiság - Társadalmi felelősségvállalás

**SZAKMAISÁG**

A roma szakkollégium saját szakmai programotdolgoz ki. A program elemei fejlesztik a hallgatók személyiségét, identitását, szociális készségeit, és hozzájárulnak a kiemelkedő tudományos teljesítményhez. Segít elsajátítani azokat a kompetenciákat, melyek nélkülözhetetlenek a sikeres társadalmi mobilitáshoz. A szakkollégium keretében megvalósuló program célja, hogy a szakkollégisták a magyar és a cigány kultúrát egyaránt ismerő és értékelő, a cigányság sorsával kapcsolatban felelősen és autonóm módon gondolkodó, öntudatos, pozitív szemléletű, értelmiségivé váljanak, akik lehetőség szerint képesek aktív közéleti szerepvállalásra, előítéletektől mentesen, valódi közösséget tudnak építeni.

**TÁRSADALMI FELELŐSSÉGVÁLLALÁS, FELZÁRKÓZÁS, TEHETSÉGGONDOZÁS**

A roma szakkollégium olyan szellemi és közösségi műhely létrehozására törekszik, ahol a szaktudás, az identitás és önismeret fejlesztésén túl tagjait aktivizálja a társadalmi felelősségvállalás területén.

A szakkollégium hallgatóinak társadalmi hátrányait a lehetőségeihez mérten kompenzálja: ösztöndíjat folyósít, segítséget nyújt számukra az egyetemi közegben történő eligazodáshoz, tanulási módszerek adaptációjához, egyéni célok és célrendszerek megalkotásához, valamint segíti hallgatóit a munkaerőpiacra történő belépésben.

A szakkollégium feladata, hogy támogassa a szakkollégisták tehetséggondozását. Hallgatóit saját szakterületükön kimagasló teljesítményhez segíti, hogy felsőoktatási tanulmányaik elvégzésén túl, az adott szakterületen a tudományos életbe is bekapcsolódhassanak, és/vagy sikeres szakmai életpályát fussanak be.

**KÖZÖSSÉG**

A roma szakkollégium az egyéni gondoskodás mellett közösséget is épít: a működő együttélést inkluzív tanulóközösségként kívánja szolgálni. E közösségnek tagjai lehetnek cigány és nem cigány, de a cigányság sorsával kapcsolatban felelősen gondolkodó, a szakkollégium céljaival azonosuló hallgatók. A roma szakkollégium közösségi életének megteremtéséért, annak irányításáért a kollégium minden tagja felelős. A roma szakkollégium alapvetően öntevékeny, együtt lakó közösség. A szakkollégiumok céljainak megvalósulását az intézményi szerveződés segíti elő, biztosítva a személyi és infrastrukturális hátteret. A roma szakkollégium széleskörű intézményi partneri kapcsolatrendszer kialakítására törekszik a tagok szakmai, tudományos és munkaerő-piaci sikerességének érdekében.

**MINIMUM ELVÁRÁSOK, ÉRTÉKELÉS**

**A roma szakkollégiummá válás minősítéséhez a kötelező elemek egyértelmű teljesítése szükséges, ami összesen maximum 30 pont. A szakkollégiumi munka minőségét fejezik ki a további megszerezhető pontok, melyek maximális értéke: 17 pont. Mindösszesen a maximális pontszám 47. Ahhoz, hogy a Tanács támogató szakmai véleményét megkapja egy szakkollégium a maximális pontszám legalább 60%-át kell elérnie (28 pont), úgy hogy a kötelező elemekből minimum 19 pontot kell kapnia.**

**Azoknál a kötelező elemeknél ahol 0 vagy 1 pont adható a 0 pont a kérelem automatikus elutasítását jelenti.**

**A minősítés 3 év időtartamra szól.**

**A minősítési folyamat alapvető követelménye az Oktatási Hivatal által nyilvántartásba vett felsőoktatási kollégium vagy diákotthonról szóló igazolás. Az értékelés során figyelembe kell venni, hogy egy új szakkollégium esetében bizonyos követelmények vállalásoknak tekintendőek.**

**A vizsgált dokumentumokat a természetes személyek személyes adatai és különleges adatainak védelme érdekében a hatályos magyar és európai uniós adatvédelmi szabályozást betartva álnevesítve kell a Tanács részére benyújtani.**

|  |  |  |
| --- | --- | --- |
| 1. **Alapvető követelmények és alapelvek vizsgálata** | **Pontozás** | **Vizsgálandó dokumentumok** |
| A szakkollégium alapdokumentumainak a fentebb bemutatott alapvető követelményekhez és alapelvekhez kell igazodniuk a szakkollégium célcsoportját, célját, működési alapelveit tekintve. A szakkollégium saját szakmai programot dolgoz ki, amelynek alappillérei a szakmaiság, a társadalmi felelősségvállalás, felzárkózás és tehetséggondozás, valamint a közösség. Működésének célja, hogy magas szintű képzés nyújtása és a tehetséggondozás feladata mellett segítse a hallgatókat esetleges társadalmi hátrányaik leküzdésében, valamint kölcsönös társadalmi felelősségvállalása részeként segítse a társadalmi problémákra érzékeny, szakmailag igényes értelmiség nevelését. A nevelés közösségben történik, és hangsúlyt helyez a megfelelő tárgyi és személyi feltételek megteremtésére. | **Kötelező elem (0 vagy 1 pont)**  Teljes mértékben megfelelt: 1 pont  Nem felelt meg: 0 pont  **Követelmény:**  A fentiekben leírt alapvető követelményeknek és alapelveknek való megfelelés szándéka.  **Ha valamelyik elem nem szerepel, a kérelem elutasításra kerül. Ebben az értékelési szempontban köztes pont nem adható.** | 1. A szakkollégium alapító okirata 2. A szakkollégium szervezeti és működési szabályzata 3. Szakmai és/vagy pedagógiai program |
| 1. **Szakmai program vizsgálata** | **Pontozás** | **Vizsgálandó dokumentumok** |
| Ebben a pontban a szakmai program részleteit szükséges vizsgálni: a fent leírt alapvető követelmények és alapelvek mellett megtalálhatóak-e benne az itt ismertetett követelmények. | **Kötelező elemek: 0-5 pont**  Teljes mértékben megfelelt: 5 pont  Részben megfelelt: 1-4 pont  Nem felelt meg: 0 pont  **Követelmények:**   * hallgatók személyiségének, identitásának fejlesztése különös hangsúlyt fektetve a cigány-magyar kettős identitásra * egyéni és szociális kompetenciák fejlesztése * tudományos tevékenység * roma kultúra megismerése * munkaerő-piaci belépést elősegítő kompetenciák fejlesztése * társadalmi felelősségvállalás ösztönzése * felzárkózás/hátránykompenzáció * tehetséggondozás * közösségfejlesztés   tanulmányi előmenetel elősegítése | Szakmai és/vagy pedagógiai program |
| 1. **Létszám vizsgálata** | **Pontozás** | **Vizsgálandó dokumentumok** |
| A szakkollégiumok hallgatói létszáma maximum 50 fő   * induló szakkollégiumnál minimum 12 fő, vállalva, hogy a következő tanév statisztikai jelentésének időpontjára (október 15) legalább 20 főre növelik a létszámot, * már működő szakkollégium esetén minimum 20 fő az október 15-ei létszám.   A szakkollégiumi közösség stabilitását célozva, a szakkollégiumi létszám legalább 60 százaléka minimum kétszemeszternyi szakkollégiumi tagsággal rendelkezzen a már legalább egy éve működő szakkollégium esetén. | **Kötelező elem (0 vagy 5 pont):**  Teljes mértékben megfelelt: (20 fő 5 pont  Többletpont: (20 fő fölötti létszám) esetén 2 pont  Nem felelt meg (már működő esetén 20 főnél kevesebb, illetve indulónál 12 főnél kevesebb): 0 pont | Tagsági szerződés (újonnan létesülő roma szakkollégium esetén nyilatkozat a tervezett szakkollégiumi létszámról) |
| **4. Szakkollégiumi hallgatók összetételének vizsgálata** | **Pontozás** | **Vizsgálandó dokumentumok** |
| Az értékelés során csak a felsőoktatási hallgatói jogviszonnyal rendelkező hallgatókat veszi figyelembe a Tanács.  A kiválasztási folyamat során biztosítani kell, hogy a szakkollégium tagjai között a magukat az önbevallás alapján cigány származásúnak valló hallgatók aránya elérje a 60 %-ot..  Roma szakkollégiumi hallgató lehet roma származású, vagy a nemzeti felsőoktatási törvény 108. §-ának 10. pontjában meghatározott feltételek szerint hátrányos helyzetű, vagy 9. pontjában meghatározott feltételek szerint halmozottan hátrányos helyzetű, hallgatói jogviszonnyal rendelkező hallgató. Annak érdekében, hogy a szakkollégiumok minél inkább segítsék az integrációs folyamatokat, az együttélést és a társadalmi együttműködést erősítsék, a hallgatók legfeljebb 20%-áig bevonhatóak a fenti hallgatói körön kívüli hallgatók is. | **Kötelező elem (0 vagy 1 pont):**  Teljes mértékben megfelelt: 1 pont  Nem felelt meg: 0 pont | 1. Tagsági szerződés, mely tartalmazza a hallgató bentlakásra vonatkozó nyilatkozatát (újonnan létesülő roma szakkollégium esetén nyilatkozat a tervezett bentlakási arányról). 2. Nyilatkozat a kérelmező részéről arra vonatkozóan, hogy hány roma/cigány származású hallgatóval és hány halmozottan hátrányos helyzetű hallgatóval rendelkezik a szakkollégium. A kérelmező büntetőjogi felelőssége tudatában nyilatkozik (újonnan létesülő roma szakkollégium esetén nyilatkozat a tervezett arányokról). |
| **A szakkollégisták igazoltan bentlakók. Ettől különösen indokolt esetben a szakkollégium létszámának 30%-val térhet el.** | **Kötelező elem (0 vagy 1 pont):**  Teljes mértékben megfelelt: 1 pont  Nem felelt meg: 0 pont | Szakkollégium vezetőjének nyilatkozata a bentlakók arányáról. |
| Ennél a pontnál október 15-ei adatok számítanak. |  |  |
| **5. Hallgatók részére nyújtott szolgáltatások** | **Pontozás** | **Vizsgálandó dokumentumok** |
| A tagok számára nyújtott szolgáltatások a szakmai programban (3. pont) megfogalmazott résztevékenységekhez igazodnak. Ezeken kívül a szolgáltatási rendszer kötelező alapelemei: ösztöndíjrendszer, nyelvtanulási lehetőségek, mentorálás. A többi elemre a „pontozás” oszlopban található leírás szerint adhatóak további pontok.  A tanulmányi program keretében a hallgatók különféle tanegységeket, kurzusokat vesznek fel, foglalkozásokon, kutatóműhelyekben, közösségi szolgálatban vesznek részt, konferenciákat, szakmai programokat szerveznek. | **Nem felelt meg: ha a kötelező elemek közül bármelyik hiányzik**  **Kötelező elemek (4 pont):**   * ösztöndíjrendszer – súlyozási lehetőség az ösztöndíj mértéke, nyilvánosan előre meghatározott elvek mentén * nyelvtanulási lehetőségek (egyéni órák, kurzus, cserediák szervezése, külföldi út, egyetemi együttműködés) * mentorálás, * tantárgyi felzárkóztatás | 1. szakmai és/vagy pedagógiai program, amely alapján a kötelező elemek értékelhetőek 2. szabályzatok: ösztöndíj szabályzat, felvételi szabályzat 3. oktatói, mentori szerződések   (újonnan létesülő roma szakkollégium esetén önéletrajzok a tervezett oktatói, mentori állománytól adatkezelési hozzájárulással ellátva) |
| **Szabadon választott elemek:** **(további megszerezhető pontok : 6 pont)**   * tutorálás * gyakornoki program * lelkigondozás/szupervízió/pszichológiai segítés * kapcsolattartás az alumni hallgatókkal * felzárkózást és közösségi szerepvállalást elősegítő szolgáltatások nyújtása: Praktikus jogi ismeretek: pl. egyesület alapítása, hivatali ügyintézés * munkaerőpiacon való sikeres megjelenést szolgáló szolgáltatások nyújtása: A képzési program releváns elemeket tartalmaz (pl. önéletrajz írása, állásinterjúra felkészítés, közösségi média használata stb.) | Tutori szerződések (újonnan létesülő roma szakkollégium esetén nyilatkozat a vállalandó tutorálással kapcsolatban) |
| **6. A szakmai programban szereplő további elemek gyakorlati megvalósulása** | **Pontozás** | **Vizsgálandó dokumentumok** |
| 1. Közösségépítést szolgáló programok 2. Társadalmi kapcsolatokat építő tevékenységek 3. Identitás erősítését szolgáló programok 4. Társadalmi felelősség vállalást erősítő programok | **Kötelező elemek (4 pont):**  **1. A szakkollégium közösségének építése:**  Közös szabadidős program (szakmai és/vagy kulturális és/ vagy lelki) legalább havi egy alkalommal, legalább a szakkollégisták 80%-nak részvételével  **2. Társadalmi kapcsolatokat építő tevékenységek:**  Legalább kéthavonta egy alkalommal városi és/vagy térségi rendezvények szervezése és/vagy azokon való részvétel  Társadalmi felzárkózást segítő programokhoz való kapcsolódások és szervezések  **3. Identitás erősítését szolgáló programok:**  Roma specifikus programok, nemzeti identitást erősítő programok   1. **Társadalmi felelősség vállalást erősítő programok:**   Önkéntes és közösségi szolgálat. | 1. Szakmai és pedagógiai program 2. Éves program, szakmai programok rövid bemutatása 3. Igazolások a szakmai programokon való részvételről (szükség esetén jelenléti ívek) 4. Külső szervezetekkel való megállapodás, partnerségi megállapodás (legalább 3 db) |
| **Szabadon választott elemek (további megszerezhető pontok 4 pont):**   * Tanulmányi és szakmai utak szervezése (1 út/szemeszter = 1pont) * Folyóirat, tanulmánykötet, megjelentetése (1 kiadvány/év = 1pont) * Konferenciák szervezése (1 konferencia/év = 1pont) * roma szakkollégiumokkal való együttműködés (kérelmező szervezet legalább 3 szakkollégiummal együttműködik = 1 pont) | 1. Szakmai programokon, tanulmányutakon, konferenciákon való részvétel igazolása 2. Szakmai programok, rendezvények rövid bemutatása 3. Együttműködési megállapodás |
| **7. A szakkollégiumok személyi és infrastrukturális feltételei** | **Pontozás** | **Vizsgálandó dokumentumok** |
| A szakkollégiumok személyi feltételeinek vizsgálata. | **Kötelező elemek (3pont):**  Legalább 3 szakmai státusz kialakítása:   1. igazgató/szakmai vezető; 2. tanulmányi/oktatási szervezési vezető/mentor koordinátor; 3. titkár.   A 3 fő biztosított: 3 pont  Nem biztosított: 0 pont  **További megszerezhető pontok 2 pont:**  3 fő feletti személyi állomány | 1. A szakemberek feladatkörének és tapasztalatának bemutatását szükséges vizsgálni. 2. Munkaszerződések, munkaköri leírások (újonnan létesülő szakkollégiumok esetén nyilatkozat a tervezett személyi állománnyal kapcsolatban) |
| Kollégiumi díj | **Szabadon választható elem (további megszerezhető pontok: 3 pont):**  10 ezer Ft-nál kevesebb kollégiumi díj a kollégiumi ellátásért, | 1. Ún. szociális szabályzat 2. Tagsági szerződés (újonnan létesülő roma szakkollégium esetén nyilatkozat a tervezett szakkollégiumi létszámról) |
| A tanulmányi programban vállalt feladatok elvégzéséhez és a közösségi programok megvalósításához megfelelő infrastrukturális háttér biztosítása a szakkollégium feladata. | **Kötelező elemek: 2 pont**  Az alábbi eszközök biztosítása:   * projektor, laptop, hangfal, fényképezőgép * iroda, közösségi tér, honlap, közösségi oldal | 1. Használati megállapodások 2. Leltári jegyzék |
| 1. **A hallgatói előrehaladás mérésére szolgáló rendszer** | **Pontozás** | **Vizsgálandó dokumentumok** |
| A szakkollégium a hallgató munkáját, teljesítményét differenciált eszközökkel értékeli. Az egyéni fejlesztés sajátos eszközeit minden szakkollégiumnak ki kell dolgoznia. A szakkollégiumi munkát, a szabályzatokban előre, nyilvánosan meghatározott módon kell értékelni.  Az egyéni fejlesztési terv meghatározása és megvalósulásának nyomon követése, felülvizsgálata   * az egyéni fejlesztésben meghatározottak szerint sikeres diplomaszerzést támogató kompetenciafejlesztés, nyelvi képzések, tehetséggondozás   A szakkollégiumi hallgatók előrehaladást külön dokumentumban szükséges vezetni. Ebből kiolvashatónak kell lennie a diák által választott/vállalt tevékenységek sora, a diák részvétele ezekben a tevékenységekben és ennek értékelési módja. A dokumentumnak lehetőséget kell biztosítania a diákok egyéni előrehaladásához illeszkedő tervezésre, értékelésre. Az értékelési rendszert előzetesen minden tag számára nyilvánossá és elérhetővé kell tenni. Az értékelést előzetesen meghatározott időközönként szükséges elvégezni, melybe a diák betekintést kaphat. | **Kötelező elemek: 0-5 pont**  5 pont, ha a rendszer biztosítja a világos célkitűzést, a cél felé haladás és beavatkozás nyomon követhetőségét, a cél elérésének értékelését, majd a tovább fejlődés következő lépésének meghatározására vonatkozó előírást.  1-4. pont, ha a fenti logika részben valósul(hat) meg.  0 pont, ha nincs előre meghatározott, nyilvánossá tett szabályozás | 1. szakmai program és/vagy pedagógiai program 2. egyéni fejlesztési terv/ egyéni karrierterv/portfólió 3. mentori konzultációs lap az előre haladás értékelésével |

1. A roma és cigány megnevezést egymás szinonimájaként használjuk. [↑](#footnote-ref-1)